ประกาศกระทรวงพลังงานประกาศกระทรวงพลังงานเรื่อง ระยะเวลา หลักเกณฑ์วิธีการ และเงื่อนไขการคัดเลือกคณะกรรมการกำกับกิจการพลังงานตามพระราชบัญญัติการประกอบกิจการพลังงานพ.ศ. ๒๕๕๐ อาศัยอำนาจตามความในมาตรา๑๕ วรรคสาม แห่งพระราชบัญญัติการประกอบกิจการพลังงาน พ.ศ. ๒๕๕๐ รัฐมนตรีว่าการกระทรวงพลังงานจึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกระทรวงพลังงานเรื่อง ระยะเวลา หลักเกณฑ์ วิธีการ และเงื่อนไขการคัดเลือกคณะกรรมการกำกับกิจการพลังงานตามพระราชบัญญัติการประกอบกิจการพลังงาน พ.ศ. ๒๕๕๐ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้คณะกรรมการ หมายความว่าคณะกรรมการกำกับกิจการพลังงานกรรมการ หมายความว่า กรรมการกำกับกิจการพลังงานคณะกรรมการสรรหา หมายความว่าคณะกรรมการสรรหาคณะกรรมการกำกับกิจการพลังงานสำนักงาน หมายความว่า สำนักงานนโยบายและแผนพลังงานกระทรวงพลังงานรัฐมนตรี หมายความว่า รัฐมนตรีว่าการกระทรวงพลังงานข้อ ๔ ตามมาตรา ๑๒แห่งพระราชบัญญัติการประกอบกิจการพลังงาน พ.ศ. ๒๕๕๐ กรรมการต้องเป็นผู้ที่มีผลงานหรือเคยปฏิบัติงานที่แสดงให้เห็นถึงการเป็นผู้มีความรู้ความเข้าใจและมีความเชี่ยวชาญหรือมีประสบการณ์ไม่น้อยกว่าสิบปี ในสาขาพลังงาน คณิตศาสตร์นิติศาสตร์ วิทยาศาสตร์ วิศวกรรมศาสตร์ เศรษฐศาสตร์ การเงิน การบัญชีทรัพยากรธรรมชาติและสิ่งแวดล้อม การคุ้มครองผู้บริโภคหรือในสาขาอื่นอันจะเป็นประโยชน์ต่อกิจการพลังงาน ทั้งนี้ การนับระยะเวลาในแต่ละสาขาต่าง ๆข้างต้นให้สามารถนำมารวมกันได้คณะกรรมการต้องประกอบด้วยกรรมการที่มาจากสาขาพลังงานด้านกิจการไฟฟ้าและด้านกิจการก๊าซธรรมชาติอย่างน้อยด้านละหนึ่งคนข้อ ๕ ประธานกรรมการและกรรมการต้องเป็นผู้ปฏิบัติงานประจำเต็มเวลาโดยต้องมีคุณสมบัติและไม่มีลักษณะต้องห้ามตามมาตรา๑๓ แห่งพระราชบัญญัติการประกอบกิจการพลังงาน พ.ศ. ๒๕๕๐ ดังต่อไปนี้(๑) มีสัญชาติไทย(๒) มีอายุไม่ต่ำกว่าสี่สิบปีบริบูรณ์(๓) ไม่เป็นสมาชิกสภาผู้แทนราษฎร สมาชิกวุฒิสภา ข้าราชการการเมืองสมาชิกสภาท้องถิ่นหรือผู้บริหารท้องถิ่น(๔) ไม่เป็นผู้ดำรงตำแหน่งใด ๆ ในพรรคการเมือง(๕) ไม่เป็นบุคคลวิกลจริต หรือจิตฟั่นเฟือนไม่สมประกอบ(๖) ไม่ติดยาเสพติดให้โทษ(๗) ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๘) ไม่เป็นคนไร้ความสามารถหรือคนเสมือนไร้ความสามารถ(๙) ไม่เป็นบุคคลที่ต้องคำพิพากษาให้จำคุก และถูกคุมขังอยู่โดยหมายของศาล(๑๐) ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันได้รับการเสนอชื่อเว้นแต่ในความผิดอันได้กระทำโดยประมาทหรือความผิดลหุโทษ(๑๑) ไม่เป็นบุคคลที่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๑๒) ไม่เคยถูกไล่ออก ปลดออก หรือให้ออกจากราชการ หน่วยงานของรัฐหรือหน่วยงานของเอกชน เพราะทุจริตต่อหน้าที่ หรือเพราะประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๑๓) ไม่เป็นตุลาการศาลรัฐธรรมนูญ กรรมการการเลือกตั้ง ผู้ตรวจการแผ่นดินกรรมการป้องกันและปราบปรามการทุจริตแห่งชาติ กรรมการตรวจเงินแผ่นดินกรรมการสิทธิมนุษยชนแห่งชาติ หรือสมาชิกสภาที่ปรึกษาเศรษฐกิจและสังคมแห่งชาติ(๑๔) ไม่เคยถูกวุฒิสภามีมติให้ถอดถอนออกจากตำแหน่งข้อ ๖ นอกจากคุณสมบัติและลักษณะต้องห้ามตามข้อ ๕แล้ว กรรมการต้อง(๑) ไม่เป็นข้าราชการซึ่งมีตำแหน่งหรือเงินเดือนประจำ(๒) ไม่เป็นพนักงานหรือลูกจ้างของหน่วยงานของรัฐ หรือราชการส่วนท้องถิ่นหรือไม่เป็นกรรมการหรือที่ปรึกษาของหน่วยงานของรัฐที่ดำเนินธุรกิจหรือดำเนินการในกิจการพลังงานและคู่สมรสของบุคคลดังกล่าวต้องไม่เป็นกรรมการหรือที่ปรึกษาของหน่วยงานของรัฐที่ดำเนินธุรกิจหรือดำเนินการในกิจการพลังงาน(๓) ไม่ดำรงตำแหน่งใด ๆ หรือเป็นหุ้นส่วนในห้างหุ้นส่วนหรือผู้ถือหุ้นในบริษัทหรือองค์การที่ดำเนินธุรกิจหรือดำเนินการในกิจการพลังงานและให้รวมถึงคู่สมรสและบุตรที่ยังไม่บรรลุนิติภาวะของกรรมการนั้นด้วย(๔)ไม่ประกอบอาชีพหรือวิชาชีพอื่นใดที่มีส่วนได้เสียหรือมีผลประโยชน์ขัดแย้งไม่ว่าโดยตรงหรือโดยอ้อมกับการปฏิบัติหน้าที่ในตำแหน่งกรรมการข้อ ๗ ให้สำนักงานจัดทำประกาศการรับสมัครคัดเลือกกรรมการโดยปิดประกาศไว้ที่สำนักงาน และเว็บไซด์ของสำนักงาน ไม่น้อยกว่า ๑๐ วันโดยกำหนดวัน เวลา และสถานที่ และรายละเอียดการสมัครเข้ารับการคัดเลือก ทั้งนี้ ให้มีระยะเวลาในการรับสมัครภายใน๑๕ วันนับจากวันที่ประกาศให้สำนักงานประชาสัมพันธ์การรับสมัครคัดเลือกกรรมการตามวรรคหนึ่งผ่านสื่อมวลชนตามสมควรให้สำนักงานตรวจสอบเอกสารรายละเอียดการสมัครเข้ารับการคัดเลือกให้ถูกต้องครบถ้วนเพื่อนำเสนอคณะกรรมการสรรหาข้อ ๘ รายละเอียดการสมัครเข้ารับการคัดเลือกตามข้อ๗ วรรคหนึ่ง ต้องประกอบด้วย(๑) เอกสารแสดงชื่อตัว ชื่อสกุลของบุคคล(๒) ประวัติโดยย่อ(๓) ประสบการณ์การทำงานผลงานที่เกี่ยวข้องที่ระบุชัดเจนหรือมีหลักฐานแสดงให้เห็นว่าเป็นบุคคลที่มีความเหมาะสมตามข้อ๔(๔) รูปถ่ายหน้าตรงไม่สวมหมวกขนาด ๒ นิ้ว จำนวน ๓ รูป ถ่ายมาแล้วไม่เกิน ๖เดือน(๕) สำเนาบัตรประจำตัวประชาชนหรือสำเนาทะเบียนบ้านของบุคคลพร้อมได้ลงนามรับรองสำเนาเอกสาร(๖) การยืนยันว่าเป็นบุคคลที่มีคุณสมบัติและไม่มีลักษณะต้องห้ามตามข้อ ๕ข้อ ๙ การคัดเลือกและแต่งตั้งกรรมการให้ดำเนินการดังต่อไปนี้(๑) ให้คณะกรรมการสรรหาพิจารณาคัดเลือกบุคคลผู้มีความรู้ความเข้าใจและมีความเชี่ยวชาญหรือมีประสบการณ์ตามข้อ๔ รวมทั้งมีคุณสมบัติและไม่มีลักษณะต้องห้ามตามข้อ ๕ จำนวนเจ็ดคนโดยการลงคะแนนให้กระทำโดยการออกเสียงลงคะแนนลับเพื่อเสนอต่อรัฐมนตรีการประกาศรายชื่อบุคคลที่ได้รับการคัดเลือกตามวรรคหนึ่งให้ปิดประกาศไว้ที่สำนักงานและเว็บไซด์ของสำนักงานและแจ้งเป็นหนังสือถึงบุคคลดังกล่าวด้วยการเสนอชื่อบุคคลที่ได้รับการคัดเลือกต่อรัฐมนตรีตามวรรคหนึ่งต้องประกอบด้วยรายละเอียดหรือหลักฐานชัดเจนว่าเป็นบุคคลที่มีความเหมาะสมด้านหนึ่งด้านใดตามข้อ๔ และหนังสือยินยอมของบุคคลที่ได้รับการคัดเลือกรวมทั้งการเปิดเผยข้อมูลรายละเอียดของบุคคลที่ได้รับการคัดเลือกต่อสาธารณชนการพิจารณาคัดเลือกและเสนอชื่อต่อรัฐมนตรีต้องดำเนินการให้แล้วเสร็จภายใน๑๐ วัน นับจากวันครบกำหนดรับสมัครตามข้อ ๗(๒) ให้รัฐมนตรีเสนอชื่อผู้ได้รับคัดเลือก และรายละเอียดตาม (๑) วรรคสามพร้อมด้วยการมีคุณสมบัติและไม่มีลักษณะต้องห้ามตามข้อ ๕ต่อคณะรัฐมนตรีเพื่อพิจารณาอนุมัติเมื่อคณะรัฐมนตรีได้พิจารณาอนุมัติบุคคลผู้ได้รับการคัดเลือกนายกรัฐมนตรีจะนำความขึ้นกราบบังคมทูลเพื่อทรงแต่งตั้งได้ต่อเมื่อผู้นั้นได้ลาออกจากการเป็นบุคคลตามข้อ๖ (๑) (๒) หรือ (๓) หรือแสดงหลักฐานให้เป็นที่เชื่อถือได้ว่าตนได้เลิกประกอบอาชีพหรือวิชาชีพตามข้อ๖ (๔) แล้วซึ่งต้องกระทำภายใน ๑๕ วันนับแต่วันที่คณะรัฐมนตรีมีมติอนุมัติแต่ถ้าผู้นั้นมิได้ลาออกหรือเลิกประกอบอาชีพหรือวิชาชีพภายในเวลาที่กำหนดให้ถือว่าผู้นั้นไม่เคยได้รับเลือกให้เป็นกรรมการและให้ดำเนินการคัดเลือกกรรมการแทนบุคคลดังกล่าว(๓)กรณีที่มีผู้ได้รับอนุมัติไม่ครบจำนวนกรรมการที่จะได้รับแต่งตั้งให้คณะกรรมการสรรหาพิจารณาคัดเลือกบุคคลตาม(๑) เสนอรัฐมนตรีเพื่อนำเสนอคณะรัฐมนตรีพิจารณาอนุมัติโดยเร็ว(๔) ในการแต่งตั้งกรรมการครั้งแรกเมื่อคณะรัฐมนตรีได้อนุมัติบุคคลเป็นกรรมการครบจำนวนแล้วให้บุคคลดังกล่าวประชุมร่วมกันเพื่อเลือกกันเองให้คนหนึ่งเป็นประธานกรรมการแล้วแจ้งให้นายกรัฐมนตรีทราบเพื่อนำความกราบบังคมทูลเพื่อทรงแต่งตั้งเป็นประธานกรรมการและกรรมการข้อ ๑๐ กรรมการมีวาระการดำรงตำแหน่งหกปีนับแต่วันที่พระมหากษัตริย์ทรงแต่งตั้งและให้ดำรงตำแหน่งได้เพียงวาระเดียวในวาระเริ่มแรกเมื่อครบกำหนดสามปี ให้กรรมการออกจากตำแหน่งจำนวนสามคนโดยวิธีจับสลากและให้ถือว่าการออกจากตำแหน่งโดยการจับสลากดังกล่าวเป็นการพ้นจากตำแหน่งตามวาระให้กรรมการซึ่งพ้นจากตำแหน่งตามวาระหรือโดยการจับสลากออกอยู่ในตำแหน่งเพื่อปฏิบัติหน้าที่ต่อไปจนกว่าจะได้มีการแต่งตั้งกรรมการขึ้นใหม่เพื่อให้ได้มาซึ่งกรรมการชุดใหม่เข้ามาปฏิบัติหน้าที่เมื่อสิ้นสุดวาระของกรรมการชุดเดิมให้ดำเนินการคัดเลือกกรรมการชุดใหม่ตามข้อ๙ เป็นการล่วงหน้าตามสมควร และให้นายกรัฐมนตรีนำความกราบบังคมทูลเพื่อทรงแต่งตั้งข้อ ๑๑ นอกจากการพ้นจากตำแหน่งตามวาระตามข้อ ๑๐กรรมการพ้นจากตำแหน่งเมื่อ(๑) ตาย(๒) มีอายุครบเจ็ดสิบปีบริบูรณ์(๓) ลาออก(๔) ขาดคุณสมบัติหรือมีลักษณะต้องห้ามตามข้อ ๕(๕) กระทำการอันเป็นการฝ่าฝืนตามข้อ ๖(๖)คณะรัฐมนตรีมีมติให้ออกจากตำแหน่งเพราะมีความประพฤติเสื่อมเสียบกพร่องหรือไม่สุจริตต่อหน้าที่หรือหย่อนความสามารถเมื่อกรรมการพ้นจากตำแหน่งก่อนครบวาระให้ดำเนินการคัดเลือกและแต่งตั้งกรรมการแทนตำแหน่งที่ว่างตามข้อ ๗ ข้อ ๘ และข้อ ๙และให้กรรมการเท่าที่เหลืออยู่ปฏิบัติหน้าที่ต่อไปได้และให้ถือว่าคณะกรรมการกำกับกิจการพลังงานประกอบด้วยกรรมการเท่าที่มีอยู่เว้นแต่มีกรรมการเหลืออยู่ไม่ถึงสี่คนในกรณีที่ประธานกรรมการพ้นจากตำแหน่งตามวรรคหนึ่งให้คณะกรรมการประชุมกันเพื่อเลือกกรรมการคนหนึ่งเป็นประธานกรรมการแล้วแจ้งให้นายกรัฐมนตรีทราบและให้นายกรัฐมนตรีนำความกราบบังคมทูลเพื่อทรงแต่งตั้งเป็นประธานกรรมการข้อ ๑๒ ในกรณีที่มีปัญหาหรือข้อโต้แย้งเกี่ยวกับการปฏิบัติตามประกาศนี้หรือการดำเนินการอื่นใดที่มิได้ระบุไว้ในประกาศนี้ให้รัฐมนตรีว่าการกระทรวงพลังงานเป็นผู้วินิจฉัยชี้ขาดประกาศ ณ วันที่ ๒๕ธันวาคม พ.ศ. ๒๕๕๐ปิยสวัสดิ์ อัมระนันทน์รัฐมนตรีว่าการกระทรวงพลังงานวัชศักดิ์/จัดทำ๑๕ มกราคม ๒๕๕๑จุฑามาศ/ปรับปรุง๒๙ พฤศจิกายน ๒๕๕๙[๑] ราชกิจจานุเบกษา เล่ม ๑๒๔/ตอนพิเศษ ๒๐๔ ง/หน้า ๑๕/๒๗ ธันวาคม ๒๕๕๐